**Povinnosti člena súboru**

1. Člen súboru je povinný:
	1. dôstojne reprezentovať súbor doma i v zahraničí
	2. pravidelne, včas a riadne upravený zúčastňovať sa nácvikov, vystúpení, krojových skúšok a iných akcií súboru
	3. aktívne sa podieľať na plnení úloh súboru
	4. dodržiavať pracovnú disciplínu a rešpektovať rozhodnutia vedenia súboru
	5. mať dobrý prospech v škole
	6. požiadať vedúceho súboru o súhlas s prípadným prezentovaním choreografií, tancov a piesní mimo súborovú činnosť, nakoľko na tieto má autorské práva vedenie súboru /napr. v škole, alebo v krúžkoch záujmovej umeleckej činnosti/.
	7. v prípade absencií z dôvodu choroby, povinností v škole a iných dôležitých udalostí, informovať vedúcu a dopredu sa ospravedlniť z nácvikov a vystúpení.
2. Pri závažnom, alebo opätovnom porušení disciplíny, alebo za porušenie povinností podľa písmena a) až g) môže byť člen súboru:
3. ústne pokarhaný pred členmi súboru
4. preradený do nižšej skupiny
5. vylúčený zo súboru
	1. Za závažné porušenie disciplíny sa vždy považuje:
		1. neúčasť na vystúpeniach a zhrávkach bez ospravedlnenia
		2. neospravedlnená neúčasť na dvoch a viacerých nácvikoch.

 **Práva člena súboru**

* 1. Zúčastňovať sa nácvikov podľa pravidelného rozvrhu a akcií súboru podľa pokynov vedenia súboru.
	2. Prichádzať s novými návrhmi a myšlienkami pre skvalitnenie umeleckej, resp. organizačnej práce súboru.
	3. Starší členovia súboru napomáhajú pri výchove a výučbe mladších členov súboru.

 4.Členovia súboru majú právo byť informovaní o činnosti súboru , o vystúpeniach,

 zájazdoch a iných podujatiach v dostatočnom časovom predstihu.

 **Spolupráca členov súboru, resp. rodičov s krojárkou súboru**

1. Krojárka súboru podľa rozhodnutia vedenia súboru prideľuje jednotlivé kroje, krojové doplnky a rekvizity členom súboru na určité obdobie a zapožičiava ich na určené vystúpenia.
2. Povinnosťou členov súboru je udržiavať zapožičané kroje, doplnky a rekvizity v úplnom poriadku, mať ich v úcte a načas podľa pokynov ich po vystúpeniach a iných akciách vrátiť súboru.
3. Bez vedomia krojárky nepoužívať kroje, doplnky a rekvizity mimo súboru.
4. Pri poškodení alebo strate kroja, rekvizity a iných súčiastok zapožičaných z krojového fondu súboru, rozhodne vedenie súboru o náhrade škody.
5. Zapožičanie kroja mimo vystúpenia Magdalénky je 10eur.